經數:一九一二

經名:止觀輔行傳弘決卷第五之二

頁數:二九一

上	欄

於中道之遠. 彌生下合譬. 界內偏眞名爲一

隅. 界外圓中名爲邊表. 四角曰隅如渴鹿

下重譬不知之人. 隨世色聲若偏小等. 終不

聞見眞妙理. 縱令下與而言之但睹小

法. 故大集下引證也佛世値聖猶尙住小. 各

執一門異計不同. 依毘曇門用七方便名

爲常見. 說異能斷. 依成實門但觀空心名

爲見. 說一能斷. 當知滅後圓門不易肉

佛去1世者擧佛滅後不知爲肉. 故龍樹下

明佛滅後造論破計. 一謂毘曇王數同時.

異謂成論王數前後. 四句三假皆如幻化. 然

界內下欲示識心而爲觀境. 先且總攬心

爲起爲由. 卽前所引經論是也. 佛告下重引

阿含大論. 以證心造. 若欲下雙擧二譬世出

世陰如條如病. 一念識心如根如穴. 如華

他治病. 湯不過一種兩種. 炙不過一穴兩

穴. 若爾. 觀心卽足. 何故第四破遍文末更

例觀於餘陰界入. 答. 欲融諸法示觀境遍.

是故下文例餘界入. 若示境體觀心卽足.

以心遍故攝餘法故. 又非但心攝一切. 亦

乃一切攝心. 故四念處云. 非但唯識亦乃

唯聲唯香味等. 今當下從廣之狹. 正示境

體. 陰入界三□可爲境. 寬漫難示故促指

的. 略二就陰如去丈就尺. 略四從識如

去尺就寸. 以由界入所攝寬多. 陰唯有爲.

有爲之中義兼心色. 故置色存心. 心名復

含心及心所. 今且觀心王置於心所. 故初

觀識. 餘下例之. 問. 五識五意識及第六識.

觀識. 餘下例之. 問. 五識五意識及第六識.

□能生於受等三心. 何等識心及所生三心.

中	欄

是今觀境. 答. 五識五意識定是今境. 未屬

煩惱在無記故. 於第六中取能招報者. 仍

須發得乃屬煩惱境. 餘之分別方屬今境.

又此五識及五意識雖在今境. 仍在下文歷

緣對境中明. 又若探取不思議意. 以對喩

者. 則一念心十界三科如丈. 一界五陰如

尺. 唯在識心如寸. 若達心具一切法已.

方能度入一切色心. 如一一尺無非是寸.

及一一丈無非是尺. 是故丈尺全體是寸. 觀

心下次明能觀觀法. 觀法非十對根有殊.

雖復根殊但是一不思議觀觀不思議境乃

至離愛不離境故. 故此十觀文十義十. 根三

意二分遠近故. 近期初住遠在極果. 又次

位下三雖非觀法. □由觀力相從名觀. 故

名十觀又備此十令觀可成. 故名成觀亦

名成乘. 思之. 可見. 旣自達下生起次第. 今

文可見. 四念處中以初四法皆共成於上心

下化. 故彼文云. 上心不思議境觀於煩惱

卽是菩提. 於此煩惱上心菩提無別心也.

生死涅槃亦復如是. 爲欲下化應須發心.

卽發弘誓. 我以何法上心下化. 應須安心

莊嚴上心. 以此定慧能度衆生. 名爲下化.

若無上果下化不成. 故知果成由於破遍.

若破不遍須識通塞. 下去生起與今文同.

以此而觀前之四法用無前後. 通塞等三成

就前四. 次位等三以判前七. 能善用者十如

指掌. 譬如下擧譬. 毘首等者. 毘首是天家

巧匠. 長阿含云. 天帝與修羅戰勝. 更造一

堂名爲最勝. 東西百由旬南北六十由旬. 堂

下	欄

有百間. 間有七支露臺. 一一臺上有七玉

女. 一一玉女有七使人. 皆是天帝優給衣食

莊嚴之具. 千世界中此堂無比. 故名最勝.

今云得勝者. 由戰得勝而造此堂. 先略銷

譬. 下文自合. 周□間隙皆容一□. 十法無

間如不疏. 無混濫過如不密. 十法相別

如容□. 十法圓乘出諸觀上如峙上天. 謂

居極理第一義天巍巍[&FFFF]#[&FFFF]#稱歎辭也. 巍高

也. [&FFFF]#擧也. 尙非別敎敎道所知. 肉暗證拙

匠能揆則耶. 揆度也則準也. 非是暗證能思

度故. 言善□者如張顧之徒□得筆墨之

妙. 今家觀法亦復如是圖謂圖寫□之所

生. 依敎修習得佛法大綱猶如匡郭. 匡郭

者物之外圍. 得佛法意猶如逼眞. 依敎尋

眞猶如寫像. 窮敎實體名爲骨法. 依實

生解義如精靈. 十法所趣如生氣. 從因趣

果名飛動豈誦文者所知. 如非塡彩等

也. 此十觀下合譬以此一合通合兩譬. 最

後結中同結二人. 然此合語文約意廣. 先對

二譬次重釋文. 初合勝堂者. 橫□等合不

疏不密等. 從初則下合巍巍等. 意圓下合

非拙匠等. 若合後譬者. 橫□等合匡郭逼

眞. 微妙等合圖寫等. 從初則下合生氣等.

非誦文者合塡彩人. 次更委釋此合文者.

言橫□者. 此之十法有通有別別者. 如不

思議境窮實相底名□. 包十法界名橫.

發心上心名□. 下化衆生名橫. 又上心下化

名□. 依境發譬名橫. 安心徹理名□. 六

十四番名橫. 破遍惑窮名□. 諸門相望名

經數:一九一二

經名:止觀輔行傳弘決卷第五之三

頁數:二九二

上	欄

橫. 通至寶所名□. 1校校塞著名橫. 道品

至後名□. 品品相望爲橫. 正助至後名□.

法法相望爲橫. 次位至極名□. 位位遍攝

爲橫安忍進後爲□. 違順相望爲橫. 無著

入住爲□. 離似三法爲橫. 此且單約圓

乘爲解. 若望偏乘名橫名□. 亦如橫□

顯非橫□. 若不思議非橫非□能作橫□.

而云橫□. 又總論者. 在一一位十自相望

爲橫. 一一至極當法漸深爲□. 又亦可前

之七法名橫. 識次位去名2爲□. 又玄文對

信復名別□攝諸法盡故云收束. 十法理

幽爲微. 開粗絶待爲敎. 不濫偏小名精.

安布次比名巧. 初則簡圓極境爲眞. 以偏

小等爲僞. 中則發心安心至識次位爲正

唯有第七正助爲助. 以助添正名爲相.

添. 後則等九安忍第十無著. 令行不息得

入初住. 若觀若說意在一乘. 名爲意圓. 所

說之法不雜偏邪名爲法巧. 法遍諸敎爲

該. 咸收入十爲括. 以該故周. 以括故備.

遍於四敎一十六門. 乃至五時八敎一期始

終. 今皆開顯束入一乘. 遍括諸敎備入一

實. 若當分者尙非偏敎敎主所知. 肉復世間

暗證者耶規圓八方法有準則. 依理安心初

有則也. 不次第破無通無塞而論通塞. 乃

至正助中有則也. 無著不於相似起愛後有

則也至於初住名爲薩雲. 薩雲雖卽本在

究竟. 初住分得亦可通用也. 蓋如來下稱

3難也. 十法旣是法華所乘. 是故還用法華

文歎. 若約跡說. 卽指大通智勝佛時以爲

中	欄

積劫. 寂滅道場以爲妙悟. 若約本門. 指我

本行菩薩道時以爲積劫. 本成佛時以爲妙

悟. 跡本二門□是心悟此之十法. 身子等者.

寂場欲說物機未宜. 恐其墮苦更施方便.

四十餘年種種調熟. 至法華會初略開權動

執一發. 殷勤三請. 五千起去方無枝葉. 點

示四一演五佛章. 被上根人名爲法說. 中

根未解猶希譬喩. 下根器劣復待因緣. 佛

意聯綿在玆十法. 故十法文末皆譬大車. 今

文所憑意在於此. 惑者未見尙指華嚴. 唯

知華嚴圓頓之名. 而昧彼部兼帶之說. 全

失法華絶待之意. 貶挫妙敎獨顯之能. 驗

跡本二文檢五時之說. 圓極不謬何須致

發. 是故結曰正在玆乎4◎

止觀輔行傳弘決卷第五之二

止觀輔行傳弘決卷第五之三

唐毘陵沙門湛然述

◎5一觀心下正解十法中. 初釋境者. 問. 前

引諸文廣明境竟. 此中□應明能觀觀. 何

故復明不思議境. 答. 前雖示體但直指心.

心爲一切法文本. 故示體是心. 然未委示

不思議相. 猶恐人迷. 如匠造物有能有所

能所似殊. 是故今文妙觀觀之令成妙境.

境方稱理. 復以所觀顯於能觀. 妙境義成

妙觀斯立爲是義故復明於境. 又爲知妙

境爲九乘本. 稱本修九方堪入位. 是故名

下	欄

爲十乘妙觀. 於中先明可思議. 次明不思

議. 初可思議中文十義十意. 但在於顯不思

議. 於中先明思議意者. 令不思議易解故

也. 言易解者. 已聞思議不界歷別. 示此十

界同在一心. 則一心中十界可識. 故可思議

中此是地獄乃至佛界. 無說而已. 說必次第.

十界歷歷粗細不違. 人見注云非今所用.

便棄思議別心不思議者遠矣. 如爲實施

權權是實權. 開權顯實實是權實. 相待絶

待次與不次悉皆如是. 故下諸文釋思議

境. 或至九界而止. 或時至佛法界. 佛界實

是不可思議. 在九界後亦云思議. 如此文

中思議境後. 明佛界云觀此能度所度等.

究竟圓極豈過於此. 云思議者意如向說.

思議法者下明思議之由. 由大小乘皆云心

生. 以敎權故不云心具. 雖若六若十皆

屬思議. 若觀下正明思議之相也. 佛法界

中. 能度所度等皆是實相者. 無非法界亡

泯故也. 誰善誰惡. 泯前界內三善三惡. 誰

有誰無. 泯前三有及二乘無. 誰度不度. 泯

前三敎四弘能所. 雖泯諸法次第九然. 若

棄思議. 當知是人二法俱失. 所以大意五

略釋名四段. 顯體四科攝法六義. 偏圓五門

次與不次. 意亦如是. 攬彼生解以導方便.

方乃成今十法妙觀. 下之九境還移此觀以

觀諸境. 阿伽陀藥遍治衆病. 此之下結判.

旣非一心且判似別. 故云所攝. 別則時長

行遠. 此則借法顯圓. 不思議下正明不思

議境文異義一. 意非一異. 以三諦法不出

經數:一九一二

經名:止觀輔行傳弘決卷第五之三

頁數:二九三

上	欄

修性自他故也. 於中初引華嚴者. 重牒初

引示境相文. 前云心造卽是心具. 故引造

文以證心具. 彼經第十八中. 如來林菩薩說

偈云. 心如工□師造種種五陰. 一切世界

中. 無法而不造. 如心佛亦爾. 如佛衆生然.

心佛及衆生. 是三無差別. 若人欲心知三

世一切佛應當如是觀. 心造諸如來. 不解

今文. 如何銷偈心造一切三無差別. 言心造

者不出二意. 一者約理造卽是具. 二者約

事不出三世. 三世又三. 一者過造於現過

現造當. 如無始來及以現在. 乃至造於盡

未來際一切諸業. 不出十界百界千如三千

世間. 二者現造於現. 卽是現在同業所感. 逐

境心變名之爲造. 以心有故一切皆有. 以

心空故一切皆空. 如世一官所見不同. 是

畏是愛是親是□. 三者聖人變化所造. 亦令

衆生變心所見. □由理具方有事用. 今欲

修觀但觀理具. 俱破俱立俱是法界. 任運攝

得權實所現. 如向引經. 雖復種種不出十

界三世間等. 法界者下釋法界名. 問. 法界法

性名義何別. 答. 名異義異而體是一. 言法界

者. 法卽諸法. 界謂界分. 相不同故. 一切諸

法皆以三諦而爲界分. 爲明三諦故須加

十以顯相狀. 故釋三字離合不同. 備成三

諦. 言法性者亦是諸法具三諦性. 性亦性

分不可改故. 三諦性冥始終無變. 亦可界

法性法旣是實相. 實相之體三諦具足. 故今

文中釋此三字. 初約眞諦作所依釋. 十數

是假. 所依是空. 能從於所十法皆空. 是故此

中	欄

十以空法爲界. 故云十法界. 從又此下次

約俗諦作隔異釋. 十法差別名之爲界. 是

故十法各有界分故云十法界. 從又此下

次約中道作法界釋. 十法無非眞如法界.

故名十法界. 若讀此中十法界三字. 隨義

爲句. 初番十字獨呼. 法界字合呼. 次番十法

字合呼. 界字獨呼. 後番十法界三字合呼. 依

此讀文隨語思之. 三諦義顯. 三諦無形俱

不可見. 然卽假法可寄事辨. 卽此假法卽

空卽中. 空中二體二無二也. 心性不動假

立中名. 亡泯三千假立空稱. 雖亡而存假

立假號. 十法界下次釋境中所攝法相. 先

明三種世間. 次明一一世間皆具十如. 三

世間者□是十界五陰實法. 假名衆生及所

依士. 於中先釋五陰世間. 初列十種五陰.

釋論下次引一論二經. 釋佛法界具五陰

義. 初引大論. 意云. 涅槃是無上五1陰. 次引

無量義經釋成大論. 云何得知涅槃猶名

無上五陰. 經言無者不可都無. 驗知但無

九界陰耳. 次引大經釋無量義. 云何得知

涅槃名陰. 大經旣云色常受想等常. 當知

涅槃但無無常九界陰耳. 如俱舍中蘊與

取蘊俱名爲蘊. 今亦如是. 常與無常俱名

爲陰. 攬五陰下次釋衆生世間. 如攬五指

□名爲拳. 大論下次引一論證成佛界亦

名衆生. 大經下證成差別是世間義. 三十四

云. 內色外色各十時異. 內色異者. 一歌羅邏

時異. 二阿色陀時異. 三閉手時異. 四□時異.

五初生時異. 六□孩時異. 七童子時異. 八年

下	欄

少時異. 九盛壯時異. 十老死時異. 外色亦爾.

牙莖枝葉華果時異. 故用此異以釋世間.

十種所居下次釋國土世間. 初列四土爲

十界陰衆生所居. 仁王下次引經證佛有所

居亦名爲土. 前之九界名陰名生. 有所居

土理在不發. 恐不信佛名陰名生猶有

居土. 故但引證佛界三義. 此三十種下總結

從心. 問. 於不思議中但明四聖. 何法不

攝. 何必須明六道法邪. 答. 爲實施權從

實開出. 今欲示實何得不論. 總約一化

有五意說. 一者爲示人天路故. 二者爲令

厭輪□故. 三者爲知菩薩自誓悲他境相

故. 四者爲知不可思議境所攝法故. 五者

爲欲令知性惡法門遍故. 今文正在第四

第五. 兼用第二第三. 問. 依何敎門立三世

間答. 依大論釋百八三昧中. 至釋能照一

切世間三昧云. 得是三昧故能照三種世

間. 謂衆生世間住處世間五陰世間. 至釋

一切住處三昧云. 得是三昧者. 樂住世間

不樂住非世間. 以世間有無常過故. 世間

有三種. 亦如前列. 非世間者. 無一切法大

可畏處. 且指有漏名爲世間. 二乘所依名

非世間. 故云可畏. 大經十六梵行品釋十

號中. 至釋世間解中云. 有六種世間. 一

者世間名五陰(五陰世間)又世間者十方阿僧祇世

界(國士世間)又世間者一切凡夫(六界衆生)又世間者2名

蓮花(二乘)又世間者謂諸菩薩(亦攝二乘)又世間者名

爲五欲(更立因法世間)故知六種雖加因法. 亦不出

三. 以十如中3含因法故. 今依義開十界

經數:一九一二

經名:止觀輔行傳弘決卷第五之三

頁數:二九四

上	欄

各三. 又十種下次釋十如. 十如□是法華實

相權實正體. 亦是車體. 亦寶所體. 今境是體

是故須明. 故經云諸法實相所謂諸法如是

相等. 旣云諸法故實相卽十. 旣云實相故

十卽實相. 故使今解不與他同. 於一念心

不約十界收事不遍. 不約三諦攝理不

周. 不語十如因果不備. 無三世間依正

不盡. 言十如者. 南嶽讀文皆以如爲句

末故也. 天台大師依義讀文凡爲三轉. 初

以如爲句. 如卽空也. 次以相性等爲句. 相

性不同卽假也. 次以是爲句. 如於中道實

相之是. 卽中也. 以一一界具三諦故. 義雖

若是. 常讀多依相性爲句. 准偈文云性相

義等. 先釋十界五陰十如. 於中先且總釋.

次別釋. 先善總意以冠於別則使別義1憫

然可見. 初釋相中有法譬合. 譬中水火以

譬別異. 攬而可別故名爲相. 如人面色以

先現故名之爲相. 言休否者. 爾雅云. 休

者喜也. 廣雅云. 慶也. 否者惡也. 十界相望善

惡可知. 昔孫劉等者. 引事以證先現之相.

漢末三人俱詣相者. 相者見孫劉有社稷之

相. 卽便語之曹公不蒙相者所記. 知相者

不逮□衣示之. 相者見已擧聲大哭. 天下

[&FFFF]#峙四海三分等. □苦菜也. 至後漢末. 此之

三人果據三方. 孫據吳. 劉據蜀. 曹據魏. 前

後二漢幷王莽十八年. 劉玄一年. 合四百二

十六年. 後漢末獻帝時董卓作亂. 殺太后

焚洛陽. 五星失度五嶽崩裂. 天狗流行地數

振動. 白虹貫日赤氣穿宮. 穀一斛五十萬.

中	欄

豆一斛二十萬. 州縣各2權群臣餓死. 至建

安元年操爲司隷校尉. 操本沛人. 姓曹氏.

諱操. 字虛德. 漢曹參之後. 少多機警. 有權

數. 好飛鷹走狗遊蕩無度. 世人未奇之. 唯

南陽何□等異之. 本傳應別有相者不知.

□謂曰. 吾見天下之士未見若君者. 天下

將亂非命世之士不能濟. 能安者在君乎.

爲校尉時知尙書令事. 二年袁紹稱天子.

八年操尙爲冀州牧. 十三年操爲丞相. 十八

年後操自稱爲魏公. 十九年劉備劉章據益

州. 修字玄德. [&FFFF]#郡人. 備父事州郡. 少孤. 母

販履賃織爲生. 舍東南角籬上有桑樹. 高

五丈餘. 3常望氣□□如小車蓋. 往來者異

之. 或云. 此家出貴人. 備4小時兒戱其下

曰. 吾必乘此羽[&FFFF]#車蓋. 叔父子驚曰. 勿妄

言滅吾門矣. 年長大不樂讀書. 5希走狗

馬. 奏音樂. 美衣服. 長七尺五寸. 手過膝. 少

語. 善下人. 喜怒不形於色. 此卽顯相之貌

也. 至建安二十年. 操殺皇后及皇太子. 二

十一年自稱魏主. 其年劉備自稱漢中王. 孫

傳不能具記. 曹公相隱如八界. 孫劉相顯

如二界. 或已得無生相彰於外. 卽如彌勒.

遠近皆記者. 遠記如記□雀成佛. 法師品中

一句一偈我皆與記. 及常不輕等. 近記者.

如彌勒及賢劫中九百九十五佛. 法華跡本

二門.  諸經會末得無生記乃至一生等. 亦如

楞嚴四種授記. 佛告堅意. 是惡魔從今已

往. 漸漸當得首楞嚴三昧乃至成佛. 堅意

語魔如來已與汝記. 魔言. 我不淨心. 如來

下	欄

何故與記. 佛欲斷一切衆生疑故. 告堅意

言. 記有四種. 一者未發心記. 或有流轉六

道. 生於人間好樂佛法. 過百千萬億劫當

發心. 過百千萬億阿僧祇劫行菩薩道. 乃

至供養佛化衆生. 皆經若干劫當得菩

提. 迦葉白佛. 我今於一切衆生生世尊想.

佛言. 仁者善哉. 不應妄稱量衆生. 唯有如

來能量衆生. 二適發心與記. 是人久劫種

諸善根. 好樂大法有慈悲心. 發心卽住不

退地故. 故疑心與記. 三密記者有菩薩未

得記. 而行六度功德滿足. 天龍八部皆作

是念. 此菩薩幾時當得菩提. 劫國弟子衆數

如何. 佛斷此疑卽與授記. 擧衆皆知. 此菩

薩獨不知. 四無生忍記者. 於大衆中顯露

與記. 經四記中. 未發心記最遠. 密記次遠.

發心記次近. 無生記最近. 是故今云遠近皆

記. 今修觀者□隨實觀不隨於權. 故照已

他十界相足. 如是性者. 初正解中有法譬

合. 性旣有三. 以相例此. 相亦應三. 故本末

文□作三諦. 如竹下譬中云燧人等者. 燧

者出火物也. 此土先古燧人能出火故. 後

名出火物名之爲燧. 字統云. 夜爲烽晝

爲燧. 非今正意. 鄭玄云. 金燧者火鏡也木

燧者火鑽等. 論語云. 鑽燧改火四時不同.

大經云. 因燧因鑽因手因乾草. 四法和合

故有火生. 今文語略但云燧人. 止觀如鑽.

觀境如燧. 助道如草. 運功如手. 斷惑性顯

猶如火出. 自旣除惑亦能利他. 名燒一切.

世間下破他. 先總破次別破. 此卽總也. 自

經數:一九一二

經名:止觀輔行傳弘決卷第五之三

頁數:二九五

上	欄

古共許涅槃爲常住宗. 以法華經不明佛

性則非常宗. 故今破之. 又有師下別破判

法華十如. 不應分之各明權實. 又涅槃下

引淨名文例破. 體力等餘意可見思之. 釋

力中云煩惱病故等者. 且約四聖力用以

說. 若準通意. 凡有心者莫不堪任十界用

故. 次類解者卽別解也. 應約十界別別明

之. 相繁難見故束明也. 涅槃者卽無餘也. 其

法粗者名之爲相. 言解脫者謂法樂也. 其

法細者名之爲性. 得無餘者可表二乘.

得法樂者性必無改. 五分爲體者亦是色

心. 以戒爲色餘者爲心. 分爲支分. 五法和

合名爲法身. 身卽體也. 言五法者謂道俱

戒. 事理諸定. 無漏正慧二種解脫. 及了解

脫智. 廣解如論. 無繫爲力者. 擇滅離於三

界繫也. 修二乘者必有是力. 旣後有田中

不生者. 未來生陰名爲後有. 陰復生陰名

後有田. 若入無餘無生處故. 故名不生. 論

云. 本有中有當有. 當有卽後有也. 以無生

故. 故名無報. 田是生義. 此間古者以獵爲

□. □者取狩也. 則四時不同. 春蒐夏苗秋

□冬狩. 今以能生五穀爲田. 擬昔之□故

爾雅云. 田者地也. 卽取五穀之處也. 卽是

無復來報生處. 大經三十四云. 黑業黑報. 白

業白報雜業雜報. 非白非黑業非白非黑報.

非白非黑名爲無漏. 迦葉難言. 世尊先說無

漏無報. 今云何言不白不黑報耶. 佛言. 義

有二種. 一者亦果亦報. 二者唯果無報. 黑等

三業亦果亦報. 黑等因生故得名果. 能作

中	欄

因故故亦名報. 無漏因生故名爲果. 不作

他因故不名報. 果卽1是習果. 報卽報果.

從習因生故云從因. 至報方能爲他作因.

今此無漏唯果無報. 是故無漏不受來報.

卽不生義也菩薩佛類中. 問. 總中旣以色

心爲體. 此中但以正因爲體. 何故闕色.

答圓釋正因□是色心. 如苦道爲正因非

全心也. 肉修德性德□不離色心. 因緣有

逆順者. 重約因緣作逆順釋. 以義便故可

例餘法. 順界內法如四趣等. 逆界內法

如前二乘. 順界外法亦如二乘. 但以無明

爲緣有異耳. 至界外時界內行息. 則須界

外無明潤生故也. 逆界外法如菩薩佛. 又

菩薩類多種不同. 如後說. 逆界外法旣以

中道爲因. 當知皆取破無明位. 言餘至準

此可知者相性體三但是總說因緣之意. 力

者但是因緣功能. 作者是預說因緣運用. 果

報□是因緣習果及報果耳. 故知略說卽以

因緣爲本廣說始終故須明十. 是故界外

皆取破無明位. 若依大乘三佛者. 佛有報

身故名爲報. 具如玄文約現生後論九論

十. 及以斷惑盡義等也(云云). 又如大瓔珞第

八. 慧眼菩薩問文殊言. 如來相好爲有報

耶. 爲無報耶. 文殊言. 如來色身有報. 法身

無報. 慧眼復問. 去貪欲內心淨獲大果. 六

度之法非無相報. 如何而得成法身耶. 文

殊言. 如來法身有耶無耶. 慧眼曰. 色身是有

法身是無. 如我觀察如來身者. 非報非無

報. 據此應以四句分別. 謂色有報法無

下	欄

報. 事亦報亦無報. 理非報非無報. 故不

應以無報爲定. 次明衆生世間但假實

異. 餘如前說. 次明國土者應以四土橫

□銷釋. 具如淨名疏中. 彼明隨見不同. 此

明所依各異. 今論當分所居各別若如玄

文用敎多少. 今所未論. 故淨名疏四土相

望. 十種差別. 以銷天器飯色不同. 前九正

當今文世間義也. 一同居自異. 二同居與

方便不同. 三方便自異. 四方便與實報不

同. 五寶報自異. 六實報與下品寂光不同.

七與中品寂光不同. 八與上品寂光不同.

九諸土總對寂光不同. 十諸土非垢寂光

非淨. 前九正明諸土鎭同. 第十但明諸土

體耳. 土雖差別鎭異寂光. 寂光雖寂不

異諸土. 今文不論諸士體者. 爲成世間

差別義故. 於同居中別開善惡者. 今文爲

明十界所依各各不同. 尙應須明十土相

別. 且合六道以爲善惡. 如釋十如亦合

四趣及合人天. 無漏卽是方便土也. 佛菩薩

土者義通三土佛則唯在上品寂光○夫一

心下結成理境. 如前所釋本在一心. 圓融

三諦旣已開釋. 恐人生迷故重結之令入

一念. 當知身土一念三千. 故成道時稱此本

理. 一身一念遍於法界. 言無心而已者顯

心不無. 言介爾者謂刹那心. 無間相續未

曾斷絶. □一刹那三千具足. 準八相喩思

之可知. 若具三千卽具三德. 故金光明第

一云. 依於法身. 初發心時顯現不退心金

剛心如來心. 不退卽解脫心也金剛卽般若

經數:一九一二

經名:止觀輔行傳弘決卷第五之三

頁數:二九六

上	欄

心也. 如來卽法身心也. 故知因心果體具足.

又介爾者. 介者弱也. 詩云. 介爾景福謂細

念也. 但異無心三千具足. 故大師於覺意

三昧. 觀心食法. 及誦經法. 小止觀等. 諸心觀

文. 但以自他等觀推於三假. □未云一念

三千具足. 乃至觀心論中亦□以三十六問.

責於四心亦不涉於一念三千. 唯四念處

中略云觀心十界而已. 故至止觀正明觀

法. □以三千而爲指南. 乃是終窮究竟極

說. 故序中云說已心中所行法門. 良有以

也. 請尋讀者心無異緣. 問. 此三千爲初心

觀後心亦觀. 答. 初後不二. 問. 凡夫心中具

有者佛菩薩等性. 容可俱觀. 中心後心界如

漸減. 乃至成佛唯一佛界. 如何後心猶具三

千. 答. 一家圓義言法界者須云十界卽空

假中. 初後不二方異諸敎. 若見觀音玄文

意者. 則事理凡聖自他始終修性等意. 一切

可見. 彼文料簡緣了中云. 如來不斷性惡

闡提不斷性善. 點此一意衆滯自銷. 以不

斷性善故緣1因本有. 彼文云. 了是顯了智

慧莊嚴. 緣是資助福德莊嚴. 由二爲因佛

具二果. 元此因果本是性德. 性德緣了本自

有之. 今三千卽空性了因也. 三千卽假性緣

因也. 三千卽中性正因也. 是故他解唯知闡

提不斷正因. 不知不斷性德緣了. 故知善

惡不出三千. 彼又問云. 旣有性德善亦有

性德惡不. 答. 具有. 問. 闡提與佛斷何等善

惡. 答. 闡提斷修善但有性善在. 如來斷修

惡但有性惡在. 問. 性德善惡何以不斷. 答.

中	欄

性德但是善惡法門. 故不可斷. 一切世間

無能毁者. 如魔燒經卷豈能令於性法門

盡. 縱燒惡譜亦不能令惡法門盡. 問闡提

不斷性善故. 後時還起善. 如來不斷性

惡故. 應當後時還起惡. 答. 闡提不達性

惡故. 後時還起於修惡. 不了於性善故. 後

時還爲修善染. 是故修善還得起. 卽以修

善治修惡. 則令修惡不得起. 佛雖不斷

於性惡. 而能了達於性惡. 而於惡法得自

在. 不爲修惡之所染. 是故修惡不得起.

故佛永無於修惡. 自在用於惡法門. 闡提若

能達修惡則與如來無差別. 故知於善於

惡善達修性. 於修照性以性了修. 能知

此者方可與論性德三因. 生死涅槃煩惱菩

提. 十二因緣卽是三德. 如是無量理無不

通. 彼文又問. 闡提斷善盡爲黎耶所持. 一

切諸種子爲內外所熏更能起善者. 此識

旣無記與眞如何別. 又此種子住在何處

而不早熏. 故知權說非爲了義. 若有說言

佛起神通現惡化物. 此作意通同彼外道

及二乘通. 不同明鏡任運現像. 若大經三

十二云. 或有佛性闡提人有. 善根人無. 古

師謂是惡境界性. 或有佛性善根人有. 闡提

人無. 古師謂爲緣因性也. 復有佛性二人

俱有. 古師謂爲正因性也. 復有佛性二人

俱無. 古師謂爲了因性也. 如此釋者. 亦別

敎意不了義說. 若了義者. 應云闡提善人俱

有性德. 而闡提無修善. 善根人有. 闡提有

修惡. 善根人無. 二人俱無無不退性. 未入

下	欄

似位故也. 擧例云如八相遷物者. 相爲能

遷物爲所遷. 俱舍頌云. 此謂生生等於八

一有能. 謂本四相及隨四相. 名之爲八. 大

相名本. 小相名隨. 以此八故令一切法成

有爲相. 言生生者. 所謂小生生大生等. 等

謂等於餘之三相. 謂小住住大住小異異

大異小滅滅大滅. 於八一有能者通無窮

難. 所謂小相於一有能能相大相. 大相於

八有能. 謂一大相起時必與三大相及四小

相俱起. 幷一本法故云於八. 餘三大相各

亦如是. 故此八相望於本法不前不後. 心

具三千亦復如是. 三千如八相一心如本

法. 今心下合譬. 一念尙無. 誰論橫□. 當知

一念心中此三千法實非橫□. 非識是不思.

非言是不議. 故大經三十三云. 佛性者不名

一法不名十法. 不名百法不名千法不

名萬法. 未得菩提時一切善惡無記皆名

佛性. 經文旣云非一乃至非萬. 復云善惡無

記卽是佛性. 善惡無記卽三千也. 故知三千

非三千具足三佛性也. 下文結成三諦等

義. □依理境. 若無理境約誰論諦. 問. 此

不思議還□次第以釋十界與思議何別.

答. 其實無別. 思議乃作從心生說不思議

作一心具說. 以生顯具何須更問○問下

次明修德不思議境. 卽是自行須明行相.

故以問答推檢而爲行體. 如前理性本無

性過. 約修門說須明離計. 故約四性以

爲徵問. 然此問中且約所起對理自具而

爲硏□其實但推本具理心. 恐生計故故

經數:一九一二

經名:止觀輔行傳弘決卷第五之三

頁數:二九七

上	欄

須此□. 故下答文但離橫等四句執竟. 還

師本理一念三千. 又此問答亦名料簡. 前

云理性. 又云修具. 卽名推檢而爲料簡無

復別途. 又此理具變爲修具. 一一修具無

非理具. 所以將理對修料簡. 令識修具全

是理具乃遠理具卽空卽中. 故妙境初文. 章

安料簡云. 法性自爾非作所成. 如一塵中

有大千經卷. 故知章安深領玄旨. 答者. 然

此破性不同三敎. 前之三敎或約遠理. 或

約事行. 或約俗諦. 推因緣法生卽無生. 今

此不爾. 約理本無四性計相. 凡情易執約

執破性. 寄二論破者. 論隨敎道順物機

緣. 恐迷者執權卽成性過. 故寄破之令成

圓極. 言無沒無明者. 卽阿黎耶識無始□

有. 故云無沒. 沒謂失沒□不失故. 不同

俱生及現行等. 若從下示各計人以成過

相. 心成自性緣卽他性. 若法性下以他破

自. 法性非心非緣者. 還擧其所計准理破

之. 法性之理旣非心緣. 地人所計義當於

心. 法性非心若許心具. 法性非緣亦應緣

具. 何得不許攝論黎耶. 此卽破地師也. 若

言下以自破他. 還以道理破其所計. 法性

之外無別黎耶. 若許黎耶依持則許法性

依持. 若不關者義理乖各. 是故不關. 義必

不成. 若卽是者何得不許法性依持. 此破

攝師也. 又違下次引經論示計有過. 經論

皆云非內非外等及非自他等. 二論師何得

各計一邊. 經卽大品文也. 更就下約譬檢

過. 初文先定. 若依下徵責. 四句下結成無

中	欄

生. 心喩下合. 恐寫者誤. 喩中旣以眠心相

對. 今合應云心喩法性眠喩黎耶. 夢事則

喩生一切法. 縱使眠人亦有不睡時者. □

應改云睡喩黎耶. 若言睡人亦有不夢時

者. 今文但取夢時爲喩. 四句推夢雖不可

得而夢事不無. 若爲他說還依四句. 不可

順計言自他等. 此之三千亦復如是. 二師

何得各計一邊. 然雖破計說必順機. 何但

說爾觀亦隨宜. 故觀心論中觀於一句各

生三十六法. 良由於此. 已明橫破竟. 次約

□破. 初之橫破但約黎耶法性. 以爲內外.

已異藏通. 藏通但約心境等生滅. 乃至非生

非滅相望名□. 此中則以三千四計爲生.

以四句推三千□得爲滅. 故此生滅尙異

於別豈肉藏通. 故知若計黎耶及法性等. 乃

成別義. 今欲明圓是故須破. 此之四句亦

是爲防轉計故說. 推亦生亦滅者. 單生單

滅被破不生. 故轉計雙共生諸法. 故須破

之. 各旣不生二不生合. 云何能生. 故云其

性相違猶如水火. 水火和合二俱損壞何能

生法. 破第四句者. 滅爲能生不滅爲所

旣云雙非卽無能所. 云何更生三千法耶.

亦橫亦□者. 前兩四句單約橫□旣被推

破. 又恐雙計橫□能生. 故復更推. 言亦橫亦

□者於□四句一一計橫. 初句計四卽初

文是. 滅句計四者. 云自滅生. 他滅生. 共滅

生. 無因滅生. 第三第四准此可解. 計相旣

爾. 破亦準知. 此是以橫織□而爲計相. 若

總論者謂橫及□方生諸1法. 破亦準知. 言

下	欄

非橫非□者. 單約雙計旣皆被破. 便謂俱

離生三千法. 俱合尙不能生. 三千. 俱離云

何能生法耶. 問. 雙非心性其相如何. 答. 橫

旣是生□是生滅. 雙是□是是生是滅. 雙非

□是雙非生滅. 心體其實未契雙非. 但是

計此謂爲能生. 是故須破. 旣不可以橫□

等生. 生卽無生. 言語下結成不思議境. 前

雖結成理性境竟. 若不推檢何殊鳥空. 此

卽結成修德境也. 大經下引證也. 此生生等

四不可說. 義意含故. 故總引證前兩四句皆

不生也. 生生等文已成□竟. 若證橫者. 生

生□是自. 生不生□是他不生生□是共. 不

生不生□是離. 第三□是俱計橫□. 第四□

是雙非橫□. 但證初二卽證三四. 問. 前理

性境及前章安料簡文中. 皆云一心任運具

足. 今此何得對緣推耶. 答. 今此正推一念

起心已具三千. 故推此具爲心爲緣. 若推

此起起不可得. 念與三千□不可得. 不得

而得三諦宛然○當知下結前生後. 結前自

行生後化他. 自行若滿必有化他. 故引多

義結前生後. 初約二諦也. 第一義諦結前

自行推法不生. 若世諦者欲爲他說. 說必

四句以生三千. 亦是擧肉. 明有三千可爲

他說. 如佛告下卽大品中佛告德女. 世尊問

德女答. 答文□是結前自行. 佛言如是有者.

生後化他. 次引龍樹及更引大經四不可

說. 以結前. 有因緣 故. 以生後. 卽有利他因

緣故也. 雖四句下釋前諸文結前生後. 四

句冥寂釋前自行以結前. 慈悲憐愍釋前化

經數:一九一二

經名:止觀輔行傳弘決卷第五之三

頁數:二九八

上	欄

他以生後. 若聖若凡. 凡欲利他皆須四句

橫□破執. 乃可四句慈悲爲他. 然此爲他

與後起敎. 其義不同彼唯實執八相被物.

發起權實施開廢等. 此唯初心依理生解.

無性執已爲他四說. 亦通後心仍在習果

無生忍位. 四執實破赴物說四. 問. 前自行

中具破四性. 今此化他何故各一. 受化之徒

還成自行. 何故與前自行不同. 答. 聖人設

化逗彼所宜. 受者成觀實離四執. 若其執

自佛豈增執而爲說耶. 餘之三句準此應

知. 或作世界下正明逗物. 依四悉檀作四

句說. 卽十六番說化他境. 化他遍被故列十

六. 若彼受者隨用一句或二三四. 觀心論中

遍約四性各三十六問者. 爲遍責故遍生

法故. 仍略四悉直擧自等. 今但約四悉望

彼仍總. 今初世界中四者. 若言心具心卽

是自. 善知識者卽是他也. 以水銀他和眞

金自卽是共也. 自爾□是無因異名. 此四皆

須順歡喜義成世界悉. 爲人四中言唯信

者. 信卽是自. 云但發心. 發心是自. 若云見

佛. 佛卽是他. 自珠待他水淸卽共也. 又他

慈善根令我自見亦共也. 非內非自非外非

他卽無因也. 先尼者以證四句無著卽屬

於離離卽無著. 若有著者如先尼. 梵志. 於

小乘中生信尙難. 肉復大乘. 大論四十七

云. 若佛法中有微法而可得者. 先尼於一

切法中終不生信. 云何生信. 信般若波羅

蜜不以有相不以無相. 不取相故住信

行中. 論問. 此中何故引先尼耶. 答. 此經種

中	欄

種因緣說法空乃至無有微相可得. 人心

疑怪不信此理難見. 是故須菩提引小乘中

尙有法空. 肉大乘法. 論文引竟先尼有著.

信小乘法空尙難. 肉信大乘法空. 小乘法

空如阿含中是老死誰老死也. 餘二悉比知.

佛旨盡淨下明佛意體性. 卽明自行化他相

卽. 不在因緣等卽是第一義. 卽化他心不乖

自行. 故卽世諦是第一義諦. 又四下化他

中. 初法. 若爲盲等者重約譬說體性相卽.

爲盲四說貝等俱是. 如前四四一十六說皆

契悉檀故云見乳. 卽世諦者以法結譬. 當

知下結意也. 不說卽默. 卽是終日說默相卽.

終日雙非說默終日雙照說默. 破卽不說.

立卽四說. 又破卽雙遮. 立卽雙照經論者如

前所引. 天親下重申二論本意. 先明失. 論

主逗機各演一門. 謂師各執偏弘成諍. 致

使後學情見不同. 矢石者如箭矢射石義

非相入. 以各計故不入圓理. 如彼矢石.

次若得下明得. 若約二論論主元意及得

今文悉檀之意. 四俱可說. 據理俱不可說.

雖不可說如前一十六番. □是隨宜而說.

若隨下敎門大體. 逗物雖用適時之變. 佛

出世意敎門大體. 皆是因緣和合乃生諸法.

是則若自若他若無因等. 皆屬於共. 故今復

依大體而說. 故云無明法法性. 無明是暗

法. 來法於法性. 如丹是藥法來法於銅等.

因緣和合有成金用. 是則無明爲緣法性

爲因. 明暗和合能生諸法. 自行猶觀染因

緣生. 化他則以淨因緣生. 自他相對則以

下	欄

染淨和合因緣而生. 又自行染有內有外.

內謂無明. 外謂他境 . 以內具故他境能熏.

故觀所熏唯見理具. 若觀理具則識眞如

常熏內具. 諸論敎道不見此實. 雖內外熏

以立種義. 不了新熏本有之意. 是故種子

但同冥初. 故是敎道非眞實說. 今觀此等

染淨雖殊卽理無別. □約此因緣而推多

種自他共等. 其理不殊. 故知凡推四句之

法. 皆推諸法已和合性. 所以推一至理染

淨緣起. 因邊緣邊各不能生. 二不生合故

無生理. 和合尙無離二焉有. 不有而有三

諦宛然. 一性下釋和合性. 一性雖少而不無

者. 爲緣成法生一切故. 無明雖多而不有

者. 推此性故一法亦無. 不少不多妙理斯

在. 何者下重釋上句. 指法性爲無明則多

非多. 指無明爲法性則一非少. 故名下

結化他妙境. 若解下還依敎體. 歷前三科

三種世間及界如等. 專1云妙境三諦之相.

雖先約識心至此且總結成三諦. 知其陰

等皆是妙境. 初一心下正明歷前心造諸法.

一陰下歷前五陰. 一入下歷前十二入. 一界

下歷前十八界. 三科卽是五陰世間. 一衆生

下歷前衆生世間. 一國土下歷前國土世間.

一相下歷前三處十如若法性下以敎體意

結前所歷成三諦等. 初文卽是結成三諦.

如是下例. 若一法一切法下結成三觀. 一空

一切空下釋向三觀成總相也. 非但空空

亦空假中. 假中亦然. 若淨名疏亦明總相

三觀之相. 與今意別. 故彼文云. 有三種三

經數:一九一二

經名:止觀輔行傳弘決卷第五之三

頁數:二九九

上	欄

觀. 一者別相卽別敎也. 二者通相亦名總相.

語似今文其意則別彼但是方等部中通相

之意. 如觀衆生品等三觀雖空三觀猶別.

如佛道爲假入不二門爲中. 其意亦然. 三

一心三觀正當今總. 若因緣下結成三智. 例

上下卽以權實例於三觀. 亦應如前對三

法竟. 次明總相. 故云一權一切權等. 若隨

下結成三語. 能說名語被物成敎. 故以漸

等三止觀敎結之. 故云無非漸等. 故此三

止觀卽是三語. 隨他是漸. 隨自是頓. 隨自他

是不定. 前大意中於一圓頓結1示三種止

觀之相. 今妙境中放三止觀同一圓頓. 故

以此三會於三觀及三語等. 由有敎故. 故

令趣入. 故以三趣. 對於三敎. 合不可得及

趣非趣爲頓. 一切法中開對漸及不定. 是

故屬假. 前一一文皆先正結. 次例諸法. 唯

此三趣闕例諸法. 此等下會異. 此不思議

□是妙境何故乃云亦是三觀. 乃至三趣等

耶故更會之. 妙境不殊得名處別. 名處雖

別同歸一理. 軌□是法. 以三軌則之使始

終不改. 故名爲法. 法卽所照故立諦名. 三

軌所發以立觀名. 智望於觀因果乃殊同

是所發. 所發成果故能敎他. 敎他未嘗不

與法俱. 敎他旣滿自他歸宗. 名之爲趣. 種

種下誡勸. 如如意珠下擧譬以譬於境. 前文

以三千等別明理性乃至十界別含權實.

前文雖以八相爲譬. 別爲破於心法前後

雖有夢譬別爲破於四句計性. 故今正用

珠譬妙境. 卽總譬於前來理性自他橫□及

中	欄

結成等. 今珠義者. 第一義天. 天然理體. 卽勝

寶也. 性無雜染名之爲淨. 無非佛法故

名爲妙. 在一刹那故云介粟. 大論云. 古佛

舍利狀如芥粟. 能滿自他菩提妙果名大

功能. 珠中所雨不增人欲生一切願. 從稀□

須邊故名爲欲. 欲不出五故總擧五. 又理

爲四弘所緣之境. 故名□須. 七寶者. 謂金

銀琉璃□□碼惱珊瑚琥珀. 寶不出七故□

擧之. 卽譬無作道品寶八陀羅尼也. 眞寶

名琳. 似寶名琅. 有云. 琅□□琳皆石似玉.

今且依前眞似二寶皆生於珠. 卽正助二門

不出於理. 非自性故非內畜. 非他性故

非外入. 旣離自他卽無共離. 故但兩句不

云三四. 從不謀去有化他用. 非縱故不

謀前後. 非橫故不擇多少. 任運施化名

爲不謀. 稱機設逗名爲不擇. 雖五味不同

而□密不定. 故縱而不縱. 雖諸敎不同而

適時增滅. 故非多非少. 若機若應□非樹

非實. 故云不作粗妙. 觸緣斯現. 故云稱意

□儉. 多名爲□少名爲儉. 益物不窮故降

雨穰穰. 穰穰福也. 乃至依正珠亦雨之. 雨

字去聲呼. 自天而降曰上聲. 降之所被曰

去聲. 大經云. 無上法雨雨汝身田. 非本無

今有故不添. 非本有今無故不盡. 若自若

他皆不出三諦. 下之二喩擬此可知. 單銷

譬事意則可見. 故直對理以明體用. 珠是

色法世福所感. 尙能如是. 肉復心神不思議

境. 故大論十一云. 此珠隨念能出四事及音

樂等. 次約三毒爲譬中. 言定有定無等者.

下	欄

定有謂已具. 定無謂永闕. 若謂已有如倉

中盛物. 若謂永無如砂中無油. 故□不可

前夢喩爲三. 初總擧夢夢事. 夢事如三千. 豁

悟如一念. 未眠如法性. 法性非無如不

覺. 法性非有如不夢. 不夢故不多. 不覺

故不一. 無明眠故謂之爲多. 觀一念故謂

之爲少. 無明與一念不出法性. 故非多

非少. 莊周夢喩亦復如是. 無明如夢蝶. 三

千如百年. 一念無實猶如非蝶. 三千亦無

如非積歲. □小2飛. 翔□飛也. 郭璞云. 布

翅□翔. 無明下以譬帖合. 合文猶略. 無明

法法性合夢蝶. 一心一切心合百年. 達無明

卽法性合悟知非蝶. 一切心一心合非積

歲. 言云云者. 長非長故夢非夢. 短非短

故悟非悟. 故以心性爲不思議境. 彼論齊

物一夢爲短而非短. 百年爲長而非長. 今

借喩妙境理稍可通. 若均山女等鳧鶴恐

未可也. 具如論衝范贇與靜泰論於齊物.

贇屈於泰者以齊物無理故也. 次安樂行

人夢喩比莊周夢. 意亦可知. 若信下勸信

也. 言三喩者. 一如意珠. 二三毒. 三三夢. 非

口爲不議. 非情爲不思. 信此三喩卽信一

念不思議境. 此不思議下明境功能. 依此發

誓下明3例餘九法. 皆滿足等. 良由於境說

時下放入一心總爲觀境. 如前所明事理

自他□在一念. 說必如上行無先後○次

明發心. 初起大志造趣所期名之爲發.

不依敎道爲眞. 依三諦理名正. 菩提

卽是所期之果. 妙境卽是所行之路. 心卽能

經數:一九一二

經名:止觀輔行傳弘決卷第五之四

頁數:三○○

上	欄

行能趣有情. 以無始來隨逐塵染. 不知無

緣體遍法界. 唯隨妄我慮知之執. 今依聖

敎從迷反迷故名爲發. 暇此慮知令上

心下化復名爲發. 此中文四義唯有二. 所

謂慈悲意在極果. 若從利他意在遍益. 問

應先起誓後觀妙境. 何故境後方云發心.

答. 境前非不發心具如五略中意. 今發重

爲成觀故須緣理益他. 於中先悲次慈.

若從名便應先慈次悲. 今從行便故先

悲次慈. 必先離苦方與樂故. 理無先後文

且附事. 初釋悲中先明誓境. 於中先總牒

前妙境. 故云一苦一切苦. 苦集二1苦俱名

爲苦. 義攝十界□在一念. 故云一苦一切

苦. 不明妙境一念三千. 如何可識一攝一

切. 三千不出一念無明. 是故唯有苦因苦

果. 由知無明□是法性是故起悲. 自悲下

歷境思惟爲起誓之由. 亦先寄次第方解

妙境. 初文卽是昔來所起三途因也. 輪環下

明三途因招三惡果. 而今下今世復起三途

之因. 三界之集亦不出於癡愛兩心. □爲

所誤喩蠶喩蛾. 百千下驚歎. 設使下明無

道滅但有人天. 設謂假設. 常在流轉假使

欲捨但欣戒善不心無漏. 名爲相心. 如市

易去. □喩相福反更益罪. 若修相福得人

天樂換三途苦. 復由此樂得三途苦易人

天樂. 杜延業云. 福有五種. 一曰壽福. 二曰

富福. 三曰康寧福. 四曰攸好德福. 五曰考終

命福. 此之俗儒但知有福而不辨所感. 亦

不云須戒以爲受福之器. 以福多故招罪

亦多. 名爲更益. □者取魚器也. 相心如魚

中	欄

如蛾. 相福如□如燈. 相心感果如入如

赴. 情想虛構名爲狂計. 非出世慧名爲邪

□. 逾猶越也. 甚也. 結集旣厚名爲逾迷. 招

苦必深名爲逾遠. 貪愛之心乏眞理水義

之如渴. 又相心修福作五欲因如更飮□

反增生死如渴更甚. 次明損道. 有相之福

如龍須牛皮. 戒定慧三如身如體. 有相心

修如縛如繫. 受人天果如入如向. □墮

三途如彌堅轉痛. 故大論云. 夫利養者如

龍須繩縛身入水. 初損戒皮. 次損定肉. 後

損慧骨. 今由相福得人天利失於三學亦

復如是. 無明如盲. 戒善如入. 所感果報如

在棘林. 有相心修猶如不固. 所獲相福猶

如溺墮. 生死難出猶如□洑. 溺是墮水. □

洑者. 逆旋流也. 把刃下歎無道滅. 一豪之

善本趣菩提. 如操刀執八得其要柄. 若以

相心如把刃抱火. 睹前相心生死苦集. 如

履虎尾蛇頭等也. 悚謂驚懼悼者傷也. 慄

謂戰慄. 以傷懼故所以起誓. 次自悲悲他.

文中斥於凡夫生死. 亦兼斥於六度二乘. 故

下結云. 今則非僞非毒. 三藏菩薩名雜毒

也. 二乘六道名之爲僞. 故前簡非九縛一

脫皆名爲非. 非卽是僞. 假令下明但有一

脫. 二乘因果亦成誓境. □者死而更生. 字或

作□或作□. □不從草. 從草者菜也. 三藏

觀境不能卽事. 名爲隘路. 故大經第二云.

聲聞緣覺猶如隘路不受二人□行. 色空相

卽故名爲□. 滅色存空故云不□. 滅色之

空名爲隘路. 修菩薩行義如公行. 背捨生

死義如叛出. 煩惱生死損害涅槃. 是故如

下	欄

□. 三界皆是生死住處. 名爲□國. 周遍五

道名爲備歷. 三界無安名爲辛苦. 失菩提

願名之爲絶. 更發小志名爲復□. 背大

乘父名之爲往. 五塵心解如至貧里. 除

煩惱糞心智慧錢名爲備賃. 生死爲夜涅

槃爲日. 小果息處名爲草菴. 未發大心名

不肯前進. 拙度破惑名爲鄙事. 不信等者

憫傷之由. 由二乘人背大向小是故憫傷.

方等已前未[&FFFF]#生謗名爲不信. 方等雖聞

不解不行. 名爲不識. 故迦葉云. 猶如盲

人. 不知別惑是故可悲. 不識別理是故可

怪. 又可悲之甚名之曰怪. 思惟下正明悲

傷自傷傷他. 思惟是弘誓之始. □痛是悲願

習成. □者謂魚骨□喉. 如是傷痛至甚之

相也2◎

止觀輔行傳弘決卷第五之三

止觀輔行傳弘決卷第五之四

唐毘陵沙門湛然述

◎3卽起下正明起誓中. 初約衆生起於初

誓. 次約煩惱起於次誓. 若已若他□緣

無始經歷之境. 故□約事以辨悲心及論

發誓. □須緣理. 故下諸誓皆約三諦. 三諦

復須寄別顯總. 下慈誓意比此可知. 次衆

生下正明誓相. 亦寄次第以辨不次. 初文

卽是空觀誓相也. 次雖知下假觀誓相也. 次

雖知下中觀誓相也. 一一觀相皆有兩誓. 誓

願旣廣苦集亦長. 何者下重釋誓相. 兼斥偏